‘Notting Hill’-aktrise sterfEmma Chambers. Foto: ANA. Emma Chambers, die Britse aktrise wat bekendheid verwerf het met haar rolle in die TV-reeks The Vicar of Dibley en die immergewilde romantiese komedie Notting Hill, is dood in die ouderdom van 53. John Grant, haar agent, het Saterdag gesê Chambers is Woensdagaand aan natuurlike oorsake dood. “Sy het deur die jare ŉ reusehoeveelheid werk opgebou en sy het ŉ glimlag en blydskap aan talle mense gebring. Sy sal vreeslik gemis word,” het hy gesê. Hugh Grant, haar mede-akteur in Notting Hill, het Chambers as “skreeusnaaks, ŉ briljante aktrise en ŉ warm persoonlikheid” beskryf. Chambers word deur haar man, Ian Dunn, oorleef.